กระต่ายแก้ว แน่นปึ๊ก เปิดรังเตรียมกัด ฉลามพิการ ไทยลีก
บิ๊กแมตช์โตโยต้าไทยพรีเมียร์ลีก วันอาทิตย์ นี้ (26 เม.ย.) ฉลามชล ชลบุรี เอฟซี ที่อยู่ในสภาพ ฉลามพิการ นักเตะตัวหลักได้รับ บาดเจ็บพร้อมกันถึง 4 คน จะยกพลบุกเยือนรัง กระต่ายแก้ว บางกอกกล๊าส เอฟซี ที่สมบูรณ์แน่นปึ้กทุกขุมกำลัง ขณะที่ กิเลนผยอง เอสซีจี เมืองทอง ยูไนเต็ด เจองานหนักในการเปิดบ้านรับการมาเยือนของ แข้งเทพ แบงค็อก ยูไนเต็ด ที่ฟอร์มกำลังมาแรง ส่วน ปราสาทสายฟ้า บุรีรัมย์ ยูไนเต็ด จะกลับมาปักหลักในไอ-โมบาย สเตเดียม รอรับแข้ง ตะหานน้ำ ราชนาวี และ พลังเอ็ม โอสถสภา เอ็ม 150 เล่นที่ราชมังคลาฯ พบ นกใหญ่พิฆาต ชัยนาท ฮอร์นบิล ทรูวิชั่นส์ถ่ายทอดสดให้ชมกันทุกคู่ เริ่ม 18.00 น.เป็นต้นไป,ศึกฟุตบอล โตโยต้า ไทยพรีเมียร์ลีก 2015 ในวันอาทิตย์ที่ 26 เม.ย.นี้ มีแข่งขัน 4 คู่ 4 สนาม โดยเกม บิ๊กแมทช์ เวลา 19.00 น. กระต่ายแก้ว บางกอกกล๊าส เอฟซี เล่นที่ลีโอ สเตเดียม รับการมาเยือนของ ฉลามชล ชลบุรี เอฟซี ถ่ายทอดสดทรู 4 ยู และทรูสปอร์ต เอชดี 3,เกมลีกล่าสุดก่อนพักสงกรานต์ บีจี พลาดท่าบุกไปแพ้ ทีโอที เอสซี 1-2 แต่นัดนี้ขุมกำลังหลักยังอยู่กันพร้อมหน้า ทั้ง ลาซาลัส คัมอิบี, ดาร์โก ทาเชฟสกี, ณรงค์ จันทร์เสวก, พีระพงศ์ พิชิต–โชติรัตน์ ฯลฯ ขณะที่ชลบุรีชนะเพียงเกมเดียวจาก 7 นัดแรกของฤดูกาล และสภาพทีมเกมนี้ต้องเจอปัญหาเมื่อ สินทวีชัย หทัยรัตนกุล, ติอาโก คุนญา, ภูริฑัต จาริกานนท์ และอดุล หละโสะ 4 ผู้เล่นตัวหลักยังไม่หายจากอาการบาดเจ็บ แถมล่าสุด สุทธินันท์ พุกหอม กองหลังตัวเก่งก็ยังมาเจ็บต้องพักนาน 1 เดือน ทำให้ชลบุรีอาจต้องส่งดาวรุ่งลงสนามร่วมกับตัวหลักคนอื่นๆ อาทิ ชลทิตย์ จันทคาม, จูเลียโน มิไนโร, นูรูล ศรียานเก็ม, เกริกฤทธิ์ ทวีกาญจน์,เวลาเดียวกัน พลังเอ็ม โอสถสภา เอ็ม 150 เปิดสนามราชมังคลากีฬาสถาน พบ นกใหญ่พิฆาต ชัยนาท ฮอร์นบิล ถ่ายทอดสดทรูสปอร์ต 6 ส่วนเวลา 18.00 น. ปราสาทสายฟ้า บุรีรัมย์ ยูไนเต็ดเฝ้ารังไอ โมบาย สเตเดียม พบ ตะหานน้ำ ราชนาวี ถ่ายทอดสดทรูสปอร์ต 2 และทรูสปอร์ต เอชดี 2,ขณะที่คู่ดึก ในเวลา 20.00 น. เป็นอีกเกมบิ๊กแมตช์ เช่นกัน ระหว่าง กิเลนผยอง เอสซีจี เมืองทอง ยูไนเต็ดเปิดรังเอสซีจี สเตเดียม พบ แข้งเทพ แบงค็อก ยูไนเต็ด ที่มี 11 คะแนนเท่ากัน ถ่ายทอดสดทรูสปอร์ต 2 เจ้าถิ่นเพิ่งพลาดท่าบุกแพ้ สุพรรณบุรี 1-2 เกมนี้จึงต้องเน้นเป็นพิเศษ โดยนักเตะตัวหลักไม่มีใครบาดเจ็บหรือติดโทษแบน โดย มุ้ย ธีรศิลป์ แดงดา, คลีตัน ซิลวา, มาริโอ ยูรอฟสกี และดัสกร ทองเหลา จะเป็นทีเด็ดในเกมรุก ขณะที่แบงค็อกมาในสภาพฟูลทีมเช่นกัน นำโดย โรแม็ง กัสมี, เลอัน– โดร ตาตู, เอกชัย สำเร และวิทยา หมัดหลำ
บิ๊กแมตช์โตโยต้าไทยพรีเมียร์ลีก วันอาทิตย์ นี้ (26 เม.ย.) ฉลามชล ชลบุรี เอฟซี ในสภาพ ฉลามพิการ นักเตะตัวหลักได้รับ บาดเจ็บพร้อมกันถึง 4 คน จะยกพลบุกเยือนรัง กระต่ายแก้ว บางกอกกล๊าส เอฟซี ที่สมบูรณ์แน่นปึ้กทุกขุมกำลัง
โตโยต้าไทยพรีเมียร์ลีก,ชลบุรี เอฟซี,บางกอกกล๊าส เอฟซี,ฉลามชน,ฉลามพิการ,กระต่ายแก้ว,ข่าวกีฬา,ไทยรัฐออนไลน์